
R E F E R A T    D E   A P R O B A R E 
pentru modificarea Hotărârii Consiliului Local al Municipiului Brad nr. 192/2024 privind aprobarea rețelei școlare a unităților de învățământ preuniversitar de stat de pe raza teritorială a municipiului Brad, pentru anul școlar 2025 – 2026


	Prin Hotărârea Consiliului Local nr. 192/2024 s-a aprobat rețeaua școlară a unităților de învățământ preuniversitar de stat de pe raza teritorială a municipiului Brad, pentru anul școlar 2025 – 2026, conform Anexei care face parte din această hotărâre.
	În conformitate cu prevederilor art. LIII punctul 1 din Legea nr. 141/2025 privind unele măsuri fiscal – bugetare, cu modificările și completările ulterioare, s-a modificat art. 16 alin. (1) Cap. II Titlul I din Legea nr. 198/2023 a învățământului preuniversitar, în sensul că „(1) Unităţile de învăţământ de stat au personalitate juridică, dacă se organizează şi funcţionează, după caz, astfel:
  a) cu minimum 500 de elevi;
  b) cu minimum 500 de elevi, preşcolari şi/sau antepreşcolari;
  c) cu minimum 250 de preşcolari şi/sau antepreşcolari;
  d) cu minimum 200 de antepreşcolari;
  e) cu minimum 300 de elevi, în cazul unităţilor de învăţământ postliceal;
  f) cu minimum 50 de elevi sau minimum 50 de elevi şi/sau preşcolari, în cazul unităţilor de învăţământ special.”
[bookmark: REFsp23rtd4]	Conform Procedurii privind reorganizarea unităţilor de învăţământ preuniversitar de stat şi constituirea formaţiunilor de studiu în învăţământul preuniversitar de stat, aprobată prin Ordinul Ministrului Educației și Cercetării nr. 5197/2025, în anul şcolar 2025-2026, unitățile de învățământ preuniversitar de stat care nu se mai încadrează în prevederile art. 16 din Legea nr. 198/2023 a învățământului preuniversitar, cu modificările și completările ulterioare, se vor reorganiza.
	Având în vedere că trei dintre unitățile de învățământ preuniversitar de stat din municipiul Brad, respectiv Liceul Teoretic „Avram Iancu” Brad, Școala Gimnazială „Horea, Cloșca și Crișan” Brad și Grădinița cu Program Prelungit „Floare de Colț” Brad nu se mai încadrează în prevederile art. 16 din Legea nr. 198/2023 a învățământului preuniversitar, cu modificările și completările ulterioare, s-a stabilit modalitatea de reorganizare a acestora, sens în care s-a emis Ordinul Ministerului Educației și Cercetării nr. 5589/2025 privind reorganizarea unităților de învățământ preuniversitar de stat din județul Hunedoara.
La art. 2, respectiv Anexa nr. 2 din acest act normativ s-a aprobat reorganizarea unităților de învățământ  Liceul Teoretic „Avram Iancu” Brad, Școala Gimnazială „Horea, Cloșca și Crișan” Brad și Grădinița cu Program Prelungit „Floare de Colț” Brad, prin operațiunea fuziunii prin absorbție, în sensul că Liceul Teoretic „Avram Iancu” Brad v-a prelua ca unitate absorbantă Școala Gimnazială „Horea, Cloșca și Crișan” Brad și Grădinița cu Program Prelungit „Floare de Colț” Brad, ca structuri școlare arondate fără personalitate juridică, începând cu anul școlar 2025 – 2026.
În contextul celor de mai sus am inițiat prezentul proiect de hotărâre prin care am propus  modificarea Hotărârii Consiliului Local nr. 192/2024 privind aprobarea rețelei școlare a unităților de învățământ preuniversitar de stat de pe raza teritorială a municipiului Brad, pentru anul școlar 2025 – 2026 și îl supun spre dezbatere și aprobare plenului Consiliului Local al Municipiului Brad în forma prezentată.	
 Invoc în susţinerea propunerii mele prevederile art. 16 alin. (1) din Legea nr. 198/2023 a învățământului preuniversitar, cu modificările și completările ulterioare, ale art. 5 alin. (7), alin. (8) și alin. (9) din Procedura privind reorganizarea unităţilor de învăţământ preuniversitar de stat şi constituirea formaţiunilor de studiu în învăţământul preuniversitar de stat, în anul şcolar 2025-2026, ca urmare a măsurilor adoptate prin Legea nr. 141/2025 privind unele măsuri fiscal-bugetare, aprobată prin Ordinului Ministrului Educației și Cercetării nr. 5197/2025, și ale art. 2 și Anexa nr. 2 din Ordinul Ministerului Educației și Cercetării nr. 5589/2025 privind reorganizarea unităților de învățământ preuniversitar de stat din județul Hunedoara, precum și ținând cont de adresa nr. 678/M/03.09.2025 înregistrată la Primăria Municipiului Brad sub nr. 40854/03.09.2025, prin care Inspectoratul Școlar Județean Hunedoara a transmis Ordinul Ministerului Educației și Cercetării nr. 5589/2025 și a solicitat să comunicăm hotărârea consiliului local privind reorganizarea rețelei școlare a Municipiului Brad, pentru anul școlar 2025 – 2026, propunem modificarea Anexei la Hotărârea Consiliului Local nr. 192/2024, conform Anexei la prezentul referat.

